als_Latn dik_Latn lim_Latn
-
08 Janar 2015
SBAShK-u Përgatitet për Grevë- Thotë Se Nuk do të Lëshojë PeShare:
-
-
Kryetari i Sindikatës së Bashkuar të Arsimit, Shkencës dhe Kulturës Rrahman Jasharaj tha se sindikalistët dhe punonjësit e arsimit nuk do të lëshojnë pe dhe do të fillojnë me grevën, nëse qeveria dhe institucionet përkatëse nuk plotësojnë katër kërkesat e tyre.
SBAShK-u kërkon shujtën prej 2 eurove për ditë punë, rritje për 0.5 për qind të pagës për çdo vit shërbimi, pagesë të 70 për qind të biletës për mësimdhënësit që udhëtojnë dhe dhënien e tri pagave kur mësimdhënësit pensionohen.
“Do të presim deri nesër, është afati i fundit që të pranohen kërkesat tona, në të kundërt do të ndërmarrim masat e paralajmëruara më herët’, tha të enjten kryetari i SBASHK-ut Rrahman Jasharaj për KALLXO.com.
Jasharaj bëri të ditur se do të fillohet greva nëse vetëm njëra nga katër kërkesat e sindikatës nuk pranohet.
“Nëse deri nesër nuk pranohen të katër pikat, atëherë ne do të jemi të detyruar të veprojmë fillimisht me mosmbajtje të një ore mësimi, pastaj një dite mësimi e nëse as kjo nuk sjell ndonjë rezultat do të kalojmë në grevë gjenerale. Por një gjë dihet sigurt: SBASHK-u nuk do të lëshojë pe” shprehu vendosmërinë Jasharaj.
Ai u bëri thirrje qeverisë dhe institucioneve tjera që të plotësojnë kërkesat e sindikatës edhe për shkak të së kaluarës së arsimit kosovar.
“SBAShK-u u bën apel institucioneve përkatëse që të reflektojnë pozitivisht në kërkesat tona, ngase këtë ia kanë borxh arsimit, sidomos për vitet e vështira kur mësimdhënësit kanë punuar pa paga dhe kanë rrezikuar duke lëshuar dokumente me emërtime Republika e Kosovës” kujtoi Jasharaj.
Ai sqaroi se çerdhet nuk do të jenë të përfshira në grevën e mundshme.
“Çerdhet nuk do të jenë të përfshira, për arsye se shumica e prindërve të fëmijëve që vijojnë mësimin në çerdhe janë në marrëdhënie pune, dhe se nuk do të donin që të krijojnë ndonjë krizë në këtë drejtim”, tregoi Jasharaj.
Sindikata e Arsimit i dha afat ekzekutivit deri më 10 janar për plotësimin e kërkesave.
Por pasi 10 janari i bie të shtunën, SBASHK-u thotë se institucioneve u ka mbetur vetëm edhe një ditë për t’u përgjigjur.
komento përmes
unk als_Latn als_Latn unk unk als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn